- होशेआ
- <
- 3
- >

3
होशेआ का अपनी पत्नी के साथ समझौता
1 याहवेह ने मुझसे कहा, “जाओ, और अपना प्रेम अपनी पत्नी को फिर से दिखाओ, यद्यपि उसे कोई और पुरुष प्रेम करता है और वह एक व्यभिचारिणी है. उससे ऐसा प्रेम करो, जैसा याहवेह इस्राएलियों से प्रेम करते हैं, यद्यपि वे दूसरे देवताओं की ओर फिरकर पवित्र किशमिश की बट्टी से प्रेम रखते हैं.”
2 इसलिये मैंने उसे पन्द्रह शेकेल*पन्द्रह शेकेल लगभग 170 ग्राम चांदी और लगभग एक होमेर और एक लेथेक†एक होमेर और एक लेथेक लगभग 195 किलोग्राम जौ में खरीद लिया. 3 तब मैंने उससे कहा, “तुम्हें मेरे साथ कई दिनों तक रहना है; तुम्हें वेश्या नहीं बनना है या किसी भी पुरुष के साथ अंतरंग संबंध नहीं बनाना है, और मैं भी तुम्हारे साथ ऐसा ही व्यवहार करूंगा.”
4 क्योंकि इस्राएली लोग बहुत दिनों तक बिना राजा या राजकुमार, बिना बलि या पवित्र पत्थर, बिना एफ़ोद या गृह-देवताओं के रहेंगे. 5 उसके बाद इस्राएली लोग लौटेंगे और याहवेह, अपने परमेश्वर तथा दावीद, अपने राजा की खोज करेंगे. वे आखिरी के दिनों में कांपते हुए याहवेह के पास और उसके आशीषों के लिये आएंगे.

- होशेआ
- <
- 3
- >

*3:2 पन्द्रह शेकेल लगभग 170 ग्राम

†3:2 एक होमेर और एक लेथेक लगभग 195 किलोग्राम

© 1978, 2009, 2016, 2019 Biblica